stanford-oval/wikipedia huggingface dataset:
אוטוביאנקי A111
היסטוריה

ה-"אוטוביאנקי A111" הוצגה באפריל 1969, והמכירות החלו במאי. הפנים, שישבו בו ארבעה או חמישה נוסעים, היה מאובזר למדי, עם לוח עץ אמיתי על לוח המחוונים, מושבים קדמיים מחליקים למצב שכיבה, שטיחים מקיר לקיר, ריפודי בד, או עור. ריפוד מלא.
"אוטוביאנקי A111" מתוקן קל הוצג בתערוכה ה-52 של תערוכת הרכב של טורינו באוקטובר / נובמבר שנת 1970. מאפיין מובהק של מכוניות "סדרה 2" אלו היו מנורות זנב מוערמות כפולות, באותו עיצוב שנראה על A111 המקורית, פגושים חדשים צברו רצועות שפשוף, והפנים תוכנן בחלקו מחדש, כולל קונסולה מרכזית חדשה וממתח הילוכים קצר יותר.
עם התקדמות שנות ה-70 של המאה ה-20 הציגה פיאט מספר גדל והולך של מכוניות בעלת הנעה קדמית במותג משלה, וכך האוטוביאנקי הפכה מיותרת. ה-"אוטוביאנקי A111"  האחרונה עזבה את קו הייצור בשנת 1972.
אוגרי הזוזו

ערך זה עוסק בזיכיון צעצועים. אם התכוונתם לסדרת טלוויזיה אמריקאית-קנדית באותו השם המבוססת על הזיכיון, ראו .
| --- | --- |

אוגר זוזו מסוג "צוציק"
 כללי
 סוגה:  toyline, זיכיון מדיה 
 ארץ מקור:  ארצות הברית 
 www.zhuniverse.com
 
אוגרי הזוזו (באנגלית: ZhuZhu Pets) הם צעצועים אמריקאיים רובוטיים בצורת אוגר, המכוסים קטיפה, שנוצרו על ידי חברת Cepia LLC ב-2009. אוגרי הזוזו מפורסמים במדינות רבות, ובתחילת 2011 הגיעו אף לישראל.
היסטוריה

אוגרי הזוזו נוצרו לראשונה על ידי ראס הורנסבי שיצרם עבור החברה שלו בסנט לואיס, Cepia LLC. השם של המוצר נוצר מהשם zhūzhū במנדרינית (בסינית: 猪猪), כלומר "חזיר קטן". בשנת 2009, העסיקה החברה 46 בני אדם שייצרו את המוצר, שחלקם בארצות הברית וחלקם בסין.
היסטוריה > דמויות

אוגרי הזוזו המקוריים היו תשע דמויות, אשר נקראו בשמות כגון "צוציק", "שרבוטי", "חתיכי" ו"מר נם-נם-נם". בתחילת פרסום המוצר, אוגרי הזוזו פורסמו יחד עם ובקינז, מוצר של חברת גאנז.
בתחילת 2010 שוחררה קבוצה של דמויות חדשות, המיועדת לבנים בני 8 - 12, לאוגרים אלו נוספו כוחות מיוחדים המאפשרים לחימה באוגרים נוספים. בדצמבר 2010, שוחררה סדרה חדשה: נסיכות אוגרי הזוזו. בנוסף לכך, שוחררה ב-2010 סדרת תינוקות אוגרי הזוזו, שהם אלקטרוניים ומכוסים קטיפה, אבל הם בעלי כדור פלסטיק קטן מתחת לבטנם. המהדורה השנייה של תינוקות אוגרי הזוזו יצאה ב-2011 וכללה מנועים.
גם בשנת 2011 נוספה סדרה חדשה של אוגרי זוזו, גורי כלבים זוזו, אשר גם הם מכוסים קטיפה ורובוטיים ומשמיעים קולות נביחה. בשנת 2010, שוחרר משחק וידאו של אוגרי הזוזו לנינטנדו DS, לאייפון ולמחשב. כמו כן, שוחררה גרסה מאוחר יותר ל-Wii. בנוסף לכך שוחררו באותה שנה לסדרת הנאבקים בנינג'ות, הכלבים והנסיכות נחשק בNintendo DS. לנסיכות שוחררו גם פריטים נוספים כגון: כרכרות, שמלות, כתרים וטירות.
בסוף שנת 2011, יצאה הגרסה השנייה של האוגרים הנאבקים בנינג'ות: אוגרים סמוראים. ב-27 בספטמבר 2011, הוציאה לאור החברה סרט של אוגרי הזוזו אשר נקרא "המסע אל הזו" ל-DVD. הסרט השני של החברה בשלבי עיבוד, וצפוי להשתחרר ב-2012.
בתחילת 2012, הוציאה לאור החברה את סדרת הספארי, הכוללות חיות בצורות של ג'ירפות, פילים, אריות, זברות וקופים.
היסטוריה > דמויות > אביזרים

בנוסף לאוגרים נוצרו אביזרים שונים ליצירת בתי גידול באופן אישי לאוגרים. לאוגרי הזוזו שני מצבים: "מצב טיפוח" בו הם משמיעים קולות ומגרגרים, ו"מצב הרפתקנות" שבו האוגר חוקר את מקום המחיה שלו ומגיב לגירויים שונים.
אוגרי הזוזו היו נחשבים לשיגעון נעורים במהלך תקופת החגים הנוצרים באמריקה בשנת 2009. הצעצועים עלו במקור כ-9 דולר, אך בגלל מחסור בייצור הצעצועים במשך הזמן הם עלו למחיר של למעלה מ-60 דולר.
בדצמבר 2009, נערכו בדיקות על ידי ארגון "GoodGuide" אשר מצאו בצעצוע "שרבוטי", כמות רבה מהמותרת של אנטימון, ייסוד רעיל. לאחר ביצוע בדיקה מעמיקה של ועדת המוצרים הבטיחותיים של ארצות הברית נמצא כי הצעצוע בתקן "מוגן ובטיחותי במידה רבה". לאחר מכן, GoodGuide פרסם מסמך התנצלות.
When It's All Said and Done... Take Time

When Its All Said and Done... Take Time הוא אלבום האוסף הראשון של הזמר-יוצר האמריקאי גיביון. האלבום יצא לאור ב-12 במרץ 2021, על ידי חברות התקליטים אפיק רקורדס ונוט סו פאסט. האלבום מאחד את שני מיני-אלבומיו הראשונים של גיביון, Take Time ו-When It's All Said and Done, שיצאו בשנת 2020. האלבום הגיע היישר אל המקום החמישי במצעד הבילבורד 200.
רקע

האלבום יצא לכבוד חגיגות השנה למיני-אלבום Take Time והוא מאחד בתוכו את אלבום זה והמיני-אלבום שהוציא גיביון אחריו, When It's All Said and Done, יחד עם שיר נוסף בשם "All to Me".
ביקורות

בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".
הצלחה מסחרית

במצעד הבילבורד 200, הגיע השיר היישר אל המקום החמישי, עם 32,000 יחידות שקולות לאלבום, ובכך הפך לאלבום הראשון של גיביון שהגיע לעשירייה הפותחת במצעד.
שבחים > רשימת סוף שנה

| עיתון | תואר | דירוג | מקור |
| --- | --- | --- | --- |
| בילבורד | 50 האלבומים הטובים ביותר של 2021: רשימת הצוות | 22 |  |
רשימת רצועות

| מס' | שם | משך |
| --- | --- | --- |
| 1. | The Beach  | 3:25 |
| 2. | World We Created  | 3:13 |
| 3. | Take Time (Interlude)  | 0:45 |
| 4. | Favorite Mistake  | 2:52 |
| 5. | This Ain't Love  | 2:44 |
| 6. | Heartbreak Anniversary  | 3:18 |
| 7. | Like I Want You  | 4:20 |
| 8. | Vanish  | 3:29 |
| 9. | When It's All Said And Done  | 0:55 |
| 10. | Still Your Best  | 2:57 |
| 11. | Last Time (בהשתתפות סנו אלגרה)   | 3:13 |
| 12. | Stuck On You  | 3:25 |
| 13. | All to Me  | 2:07 |
| משך כולל: | משך כולל: | 36:50 |
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 32 |
|  ארצות הברית | בילבורד 200 | 5 |
|  ארצות הברית | מצעד אלבומי ה-R&B/היפ-הופ | 3 |
|  ארצות הברית | מצעד אלבומי ה-R&B | 2 |
|  הממלכה המאוחדת | מצעד האלבומים הבריטי | 87 |
|  ניו זילנד | המצעד הניו זילנדי הרשמי | 17 |
|  צרפת | SNEP | 185 |
|  קנדה | מצעד האלבומים הקנדי | 15 |
הערות שוליים

↑  @Giveon (4 במרץ 2021). "The anniversary for the release of Take Time is creeping up on us all.. I decided to combine both of my first two eps into one project: When It's All Said and Done... Take Time. I also added a new song to the project. 3/12.. pre-save at midnight ✨ ..." (Tweet). נבדק ב-11 במרץ 2021 – via Twitter. {{cite web}}:  (עזרה)
↑  @Giveon (10 במרץ 2021). "tomorrow night ✨ ..." (Tweet). נבדק ב-11 במרץ 2021 – via Twitter. {{cite web}}:  (עזרה)
↑  The 50 Best Albums of 2021 So Far: Staff Picks, בילבורד, ‏7 ביוני 2021 (באנגלית)
↑  "Morgan Wallen's 'Dangerous' Spends 10th Week at No. 1 on Billboard 200 Chart". Billboard (באנגלית). נבדק ב-2021-03-27.
↑  Atkinson, Katie (6 בדצמבר 2021). "The 50 Best Albums of 2021: Staff List". Billboard. ארכיון מ-6 בדצמבר 2021. נבדק ב-6 בדצמבר 2021. {{cite news}}:  (עזרה)
| --- | --- |
בקרת זהויות :  MusicBrainz release group: 9dcb6a39-3b30-47c8-931a-533bb601dab8
אאידה מאדי דיאלו

| --- | --- |
 לידה:  צרפת
 מדינה:  מאלי, צרפת 
 
אמנדה מאדי דיאלו (בצרפתית: Aïda Mady Diallo) היא סופרת ובמאית קולנוע מאלית, ילידת צרפת. היא המחברת של הרומן Kouty, mémoire de sang ‏(2002).
ביוגרפיה

את ילדותה העבירה בצרפת, ואת נערותה במאלי. לאחר שהשלימה תואר ראשון בכלכלה חקלאית באוניברסיטה באוזבקיסטן, דיאלו חזרה למאלי.
הרומן שלה Kouty, mémoire de sang (קוטי, זיכרונות של דם), מספר את סיפורה של נערה צעירה בגאו בשנות ה-1980, המחפשת נקמה על רצח משפחתה בידי חבורה של כנופיית נוודים טוארגים. בריאיון עם מגזין Bamako Culture, דיאלו מתארת את הספר כ"קריאה לסובלנות ומחילה." המבקר פים היגינסון תיאר את הרומן כאדפטציה של טרופים של ספרי פשע ורומנטיקה, על מנת לבקר את האובססיה של הקוראים המערביים עם אלימות אפריקאית.
סרט הטלוויזיה של דיאלו, Karim et Doussou, הוא סיפור על נישואים מאליים עכשוויים, שהיה מועמד לפרס פסטיבל הקולנוע והטלוויזיה הפאן-אפריקאי בוואגאדוגו (FESPACO) לשנת 2011.
עבודות

Kouty, mémoire de sang. Paris: Gallimard, 2002. ISBN 2-07-042251-8.
No Title, Paris: Gallimard 2002
Aïda Mady Diallo. Les Carnets de la Creation. Montreuil, Paris: l'Oeil, 2003. ISBN 978-2912415493. סיפור קצר מאת דיאלו, עם צילומים של אנטואן ד'אגאטה.
Karim et Doussou, 2011
הערות שוליים

↑  "Aïda Mady Diallo: Karim and Doussou", African Women In Cinema Blog, 18 February 2011.
↑  Not to be Missed: "'Kouty, mémoire de sang', a novel by Aïda Mady DIALLO".
↑  "Aïda Mady Diallo : L’Africaine de la série noire", Bamako Culture.
↑  Higginson, Pim. "Tortured Bodies, Loved Bodies: Gendering African Popular Fiction." Research in African Literatures 39.4 (Winter 2008): 133–146.
↑  22eme FESPACO", TV5 Monde.
| --- | --- |
בקרת זהויות :  BnF: cb13775834z (data)  CANTIC: a11322615  ISNI: 0000 0000 4269 5390  LCCN: no2002047019  NTA: 266240747  SUDOC: 071551484  VIAF: 10031313   WorldCat (עם VIAF): 10031313
אוגריים

| אוגריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
על־משפחה:: עכברים
משפחה:: אוגריים
שם מדעי
 Cricetidae ‏ולדהיים, 1817

Rhipidomys mastacalis
אוֹגְרִיִּים (שם מדעי: Cricetidae) היא משפחה של מכרסמים שמכילה כ-600 מינים שונים. היא המשפחה השנייה בגודלה מבין משפחות היונקים ופרטיה נפוצים באירופה, אסיה ואמריקה.
מאפיינים

במשפחה זו ניתן למצוא מכרסמים קטנים מ-6 ס"מ ומשקל של 7 גרם ועד לאונדטרה שמגיע ל-62 ס"מ ו-1.1 ק"ג. תפוצתם מהחוג הארקטי ועד למדבריות חמים וכן ביערות טרופיים. בין כל המינים ידועים מינים צמחוניים, אוכלי-כל ואוכלי חרקים.
מיון

המשפחה הוגדרה לראשונה ב-1817 על ידי יוהאן פישר פון-ואלדהיים (Johann Fischer von Waldheim) ועברה שינויים רבים במרוצת השנים. כיום נהוג לחלק את המשפחה ל-5 תתי-משפחה בהם כ-110 סוגים ו-580 מינים:
תת-משפחת ארוויקוליים (Arvicolinae), הכוללת את קבוצות הנברנים, הלמוסיים ועכברושי המושק.
תת-משפחת האוגרים (Cricetinae) - כוללת כ-20 סוגים בהם Cricetulus ,Mesocricetus, Phodopus
תת-משפחה Lophiomyinae - כוללת סוג ומין יחיד, חולדת הרעמה
תת-משפחה אוגרי העולם החדש (Sigmodontinae) - תת-המשפחה הענפה ביותר, כוללת כ-375 מינים.
תת-משפחה נאוטומיים (Neotominae) - כוללת כ-125 מינים. -  בו עכבר החגבים
תת-משפחה Tylomyinae - כוללת כ-10 מינים
שלושת תת-המשפחות האחרונות חיים ברחבי העולם החדש.
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  NLI: 987007553208405171  BnF: cb122958738 (data)  LCCN: sh85088629  LNB: 000333426  NKC: ph250775
Vi sitter i Ventrilo och spelar DotA

Vi sitter i Ventrilo och spelar DotA (בתרגום חופשי: "אנחנו יושבים בוונטרילו, משחקים דוטה"; נקרא גם בקיצור "DotA") הוא שיר בשוודית של המוזיקאי השוודי בסהאנטר. השיר מספר על שימוש בתוכנת המחשב Ventrilo בזמן משחק ב-DotA, מוד במשחק המחשב וורקראפט 3. השיר משלב צלילים מהמשחק עצמו. זהו הסינגל השני מאלבומו השני של בסהאנטר, LOL.
וידאו קליפ

הווידאו קליפ מתחיל באימו של בסהאנטר פותחת דלת ורואה את בסהאנטר יושב עם חברים מול המחשב ומתלוננת על כך שכל מה שהוא עושה זה יושב בוונטרילו ומשחק דוטה, ובתגובה בסהאנטר מתחיל לשיר את השיר. הקליפ מראה את בסהאנטר וחבריו משחקים ב-DotA, מוד במשחק המחשב וורקראפט 3. בהמשך הקליפ משלב בין צילומים של החברים המשחקים דוטה, צילום ממסיבת ריקודים במועדון, וצילומים מהופעתו של בסהאנטר במסיבת הרשת "The Gathering" בה הופיע.
רצועות השמעה

"Vi sitter i Ventrilo och spelar DotA" (Single Version) – 3:21
"Vi sitter i Ventrilo och spelar DotA" (Club Mix) – 5:43
מצעדי פזמונים > מצעדים שבועיים

| מצעדים (2006) | מקום שיא |
| --- | --- |
פינלנד פינלנד (Suomen virallinen lista): 2
שוודיה שוודיה (Sverigetopplistan): 6
דנמרק דנמרק (Hitlisten): 7
נורווגיה נורווגיה (VG-lista): 7
הולנד הולנד (Dutch Single Top 100): 9
הולנד הולנד (Dutch Top 40): 18
סלובקיה סלובקיה (Rádio – Top 100): 54

| מצעדים (2007) | מקום שיא |
| --- | --- |
נורווגיה נורווגיה (VG-lista): 9
שוודיה שוודיה (Sverigetopplistan): 15
אוסטריה אוסטריה (Ö3 Austria Top 40): 18
דנמרק דנמרק (Hitlisten): 20
גרמניה גרמניה (GfK Entertainment charts): 33
הולנד הולנד (Dutch Single Top 100): 46

| מצעדים (2008) | מקום שיא |
| --- | --- |
אירלנד אירלנד (מצעד הסינגלים האירי): 49

| מצעדים (2010) | מקום שיא |
| --- | --- |
ארצות הברית ארצות הברית (Dance/Electronic Digital Song Sales, בילבורד): 20
מצעדי פזמונים > מצעדי סוף שנה

| מצעדים (2006) | מקום שיא |
| --- | --- |
שוודיה שוודיה (Sverigetopplistan): 16
הולנד הולנד (Dutch Charts): 89
מכירות

| אזור | הישג | כמות |
| --- | --- | --- |
| דנמרק דנמרק (איגוד תעשיית ההקלטות הדני) | זהב | 4,000 |
גרסאות וחידושים

ב-2008 בסהאנטר יצר גרסה מחודשת באנגלית בשם "All I Ever Wanted".
לקראת יציאת העונה השנייה של הסדרה Dota: דם הדרקון, הוציאה Netflix בשיתוף עם בסהאנטר קליפ-טיזר המבוסס על הקליפ המקורי של השיר. בקליפ המחודש נראה בסהאנטר מסתכל על תמונת אימו שהופיעה בקליפ המקורי ונפטרה ב-2016, ובמקום לשחק ב-DotA הוא משחק ב-Dota 2. בנוסף, בקליפ משולבים קטעים מהעונה הראשונה של הסדרה.
הערות שוליים

↑  Årslista Singlar - År 2006, באתר Sverigetopplistan (בשוודית)
↑  JAAROVERZICHTEN - Single 2006, באתר Dutch Chards (בהולנדית)
↑  BASSHUNTER'S NEW TRACK....FOR REAL THIS TIME!!!!, באתר Hard2Beat, ‏17 ביוני 2008 (באנגלית)
↑   DOTA: Dragon’s Blood | Basshunter Dota Revival | Netflix, סרטון בערוץ "Netflix", באתר יוטיוב (אורך: 1:31)
| בסהאנטר |
| --- | --- | --- |
| אלבומי סטודיו | The Bassmachine • LOL <(^^,)> • Now You're Gone - The Album • Bass Generation • Calling Time |  |
| אלבומי אוסף | The Old Shit • The Early Bedroom Sessions |  |
| סינגלים | "Welcome to Rainbow" • "Boten Anna" • "Vi sitter i Ventrilo och spelar DotA" • "Vifta med händerna" • "ג'ינגל בלז" • "Now You're Gone" • "Please Don't Go"  • "All I Ever Wanted" • "Angel in the Night" • "I Miss You" • "Walk on Water" • "Every Morning" • "I Promised Myself" • "Saturday" • "Fest i hela huset"  • "Northern Light" • "Dream on the Dancefloor" • "Crash & Burn" • "Calling Time" • "Elinor" • "Masterpiece" • "Home" • "Angels Ain't Listening" |  |
| --- | --- |
בקרת זהויות :  MusicBrainz work: 1ad8732f-b41a-4566-9aa3-4dfd5d358a20
אוטוביאנקי A112

| --- | --- |

 מאפיינים כלליים
 נקרא גם:  Lancia A112
 יצרן:  אוטוביאנקי
 שנות ייצור:  1969–1986
 יחידות שיוצרו:  1,254,178 
 הרכבה:  איטליה איטליה
 מודל קודם:  אוטוביאנקי ביאנקינה
 מודל אחריו:  אוטוביאנקי Y10
 חברת אם:  פיאט
 אורך:  3,230 מ"מ
 רוחב:  1,480 מ"מ
 גובה:  1,360 מ"מ
 משקל:  670 ק"ג
 בסיס גלגלים:  2,038 מ"מ
 מפרט טכני
 מנוע:  4צילינדרים, (מנוע פיאט), 903 סמ"ק המפיק 31 כ"ס, ו- 35 כ"ס (משנת 1971), 42 כ"ס, 47 כ"ס (משנת 1975) מנוע 965 סמ"ק, מנוע 982 סמ"ק, המפיק 58 כ"ס, מנוע 1050 סמ"ק המפיק 70 כ"ס
 הילוכים:  תמסורת ידנית - 4 מהירויות, תמסורת ידנית - 5 מהירויות (משנת 1979)
 מהירות מרבית:  140 קמ"ש (מנוע 903 סמ"ק - סדרה ראשונה)
 צריכת דלק:  6.9 ליטר ל-100 ק"מ (מנוע 903 סמ"ק - סדרה ראשונה)
 מעצב:  Marcello Gandini וקבוצת  Bertone
 
אוטוביאנקי A112 (באיטלקית: Autobianchi A112) היא מכונית סופרמיני, 3 דלתות האצ'בק, מתוצרת יצרנית כלי הרכב האיטלקית אוטוביאנקי אשר יוצרה  בין השנים 1969–1986.
סך הכול יוצרו 1,254,178 יחידות.
בשנת 1970 זכתה "אוטוביאנקי A112" במקום השני בתחרות מכונית השנה באירופה. במקום הראשון זכתה פיאט 128 ובמקום השלישי רנו 12. בשנת 1969 התחילה חברת אוטוביאנקי לייצר את דגם הסדאן אוטוביאנקי A111.
ב-1968 השתלטה חברת פיאט לחלוטין על חברת אוטוביאנקי, ובשנת 1969 הועברה לחטיבת לנצ'יה של פיאט.
סדרות "אוטוביאנקי A112"

סדרה ראשונה (משנת 1969)
סדרה שנייה (ספטמבר 1971)
סדרה שלישית (1975)
סדרה רביעית (נובמבר 1977)
סדרה חמישית (יוני 1979)
סדרה ששית (1982)
סדרה שביעית (1984)
סדרה שמינית (1985)
תמונות

אוטוביאנקי A112
אוטוביאנקי A112 שנת 1974
אוטוביאנקי A112 שנת 1986
אוטוביאנקי A112 (סדרה שמינית)
אוטוביאנקי (לנצ'יה) A112, קבריולט
אברהם קיביווט

אברהם קיביווט (באנגלית: Abraham Kibiwot; נולד ב-4 ביוני 1996) הוא אתלט קנייתי, זוכה מדליית ארד אולימפית (פריז 2024), מדליית ארד באליפות עולם (בודפשט 2023), מדליית ארד באליפות אפריקה (דרבן 2016) ואלוף חבר העמים הבריטי (ברמינגהאם 2022) בריצת 3000 מטר מכשולים.
קריירה מקצועית > 2015 > אלוף אפריקה עד גיל 20

באליפות אפריקה עד גיל 20 שנערכה באדיס אבבה שבאתיופיה במרץ זכה במדליית זהב בריצת 3000 מטר מכשולים בתוצאה של 8:47.43 דקות.
קריירה מקצועית > 2016 > מדליית ארד באליפות אפריקה

באליפות אפריקה שנערכה בדרבן שבדרום אפריקה ביוני זכה במדליית ארד בריצת 3000 מטר מכשולים בתוצאה של 8:24.19 דקות.
קריירה מקצועית > 2018 > סגן אלוף חבר העמים הבריטי

במשחקי חבר העמים הבריטי שנערכו בגולד קוסט שבאוסטרליה זכה במדליית כסף בריצת 3000 מטר מכשולים בתוצאה של 8:10.62 דקות.
קריירה מקצועית > 2019

באליפות העולם שנערכה בדוחה שבקטר באוקטובר סיים במקום שביעי בריצת 3000 מטר מכשולים בתוצאה של 8:08.52 דקות.
קריירה מקצועית > 2021

באולימפיאדת טוקיו שנערכה ביולי-אוגוסט סיים במקום עשירי בריצת 3000 מטר מכשולים בתוצאה של 8:19.41 דקות.
קריירה מקצועית > 2022

באליפות העולם שנערכה ביולי ביוג'ין שבאורגון, ארצות הברית, ביולי, סיים במקום חמישי בריצת 3000 מטר מכשולים בתוצאה של 8:28.95 דקות.
קריירה מקצועית > 2022 > אלוף חבר העמים הבריטי

במשחקי חבר העמים הבריטי שנערכו בברמינגהאם שבממלכה המאוחדת באוגוסט זכה במדליית זהב בריצת 3000 מטר מכשולים בתוצאה של 8:11.15 דקות.
קריירה מקצועית > 2023 > מדליית ארד באליפות עולם

באליפות העולם שנערכה בבודפשט שבהונגריה באוגוסט זכה במדליית ארד בריצת 3000 מטר מכשולים בתוצאה של 8:11.98 דקות, אחרי סופיאן אל-בקאלי ממרוקו (8:03.53 דקות) ולאמצ'ה גירמה מאתיופיה (8:05.44 דקות).
קריירה מקצועית > 2024 > מדליית ארד אולימפית

באולימפיאדת פריז שנערכה באוגוסט זכה במדליית ארד בריצת 3000 מטר מכשולים בתוצאה של 8:06.47 דקות, אחרי סופיאן אל-בקאלי (8:06.05 דקות) וקנת' רוקס מארצות הברית (8:06.41 דקות).
שיאים אישיים > אצטדיון

ריצת 3000 מטר מכשולים: 8:05.51 דקות (2023)
Xnet

.
| --- | --- |

 סוג:  אתר סגנון חיים
 תקופת הפעילות:  2011–2021 (כ־10 שנים)
 בעלות:  קבוצת ידיעות אחרונות
 שירותים עיקריים:  פורטל, סגנון חיים, אדריכלות
 xnet.ynet.co.il
 
Xnet (מבוטא: "אקס-נט") היה פורטל הלייף סטייל של חטיבת המגזינים בקבוצת ידיעות אחרונות, שהציע ערוצי תוכן ובהם אופנה, עיצוב, אדריכלות, אוכל, יחסים, טיולים ובריאות. לצד אלה שילב האתר גם ערוצים ייחודיים לשבועונים והירחונים של קבוצת ידיעות אחרונות כמו לאשה, פנאי פלוס, בלייזר ו-Go Style.
היסטוריה

האתר הושק באפריל 2011, לאחר כשנה של עבודת הכנה ותכנון, גיוס עובדים, והשקעה של מספר מיליוני שקלים. העורך הראשי של האתר מאז היווסדו היה אילן יצחייק, המנהל המסחרי שלו היה פיני גורן.
בטרם מלאה שנה לפעילותו רשם Xnet חשיפה ליותר ממיליון ו-300 אלף גולשים ייחודיים בחודש (Unique Users על פי נתוני Google Analytics לחודש ינואר 2012), והתברג במקום ה-15 ברשימת 20 אתרי התוכן הגדולים בישראל שפרסמה הוועדה למדרוג אתרי האינטרנט בישראל בחודש ינואר 2012. בסוף 2019 רשם Xnet חשיפה לכ-3 מיליון גולשים בחודש, לפי נתוני חברת SimilarWeb, עם זמן שהות ממוצע גבוה של 22 דקות.
באוקטובר 2020 דווח כי האתר צפוי להיסגר, חלק מהעובדים ייטמעו באתר ynet וצפויים פיטורים בשני האתרים. הקיצוץ הוא על רקע המשבר הכלכלי שאליו נקלעה קבוצת ידיעות אחרונות בעקבות התחרות עם החינמון "ישראל היום".
בתחילת 2021 חדל האתר לפעול, כתובת האתר xnet.ynet.co.il מפנה מאז לערוץ "לאשה" בתוך אתר ynet (בכתובת ynet.co.il/laisha). עם זאת התוכן הקיים באתר עדיין זמין (נכון לספטמבר 2021).
תוכן

האתר ארח תכנים ושירותים של אתרים-שותפים, בהם רדיו מהות החיים המופעל בידי קרן אריסון, מאגר האטרקציות למשפחה Kinderland, מגזין הפנאי הוותיק מרמלדה, מאגר המבשלים הביתיים "תבשיל", "כמוני", רשת חברתית מקוונת ייחודית בנושאי בריאות של מכון גרטנר במרכז הרפואי שיבא, ערוצי הלייף-סטייל של ענני תקשורת ומאגר סרטוני ההדרכה בווידאו.
Xnet הפעיל מערכת עיתונאית עצמאית, והתאפיין בעיצוב גרפי עתיר תמונות, המתאים לעידן המסך הרחב והאינטרנט המהיר. האתר הפעיל פלטפורמת בלוגים עצמאית, שארחה עשרות כותבים, בהם אמנים, אנשי אקדמיה ואנשי מקצוע מכל תחומי התוכן.
תוכן > לאשה

לתוך האתר Xnet מוזג האתר של השבועון לאשה של "קבוצת ידיעות אחרונות" בעריכת מרים נופך-מוזס. אתר האינטרנט של לאשה הושק במקור ב-2006.
תוכן > אופנה

ערוץ האופנה של Xnet הושק בספטמבר 2011 כ"קטלוג" - "זירת האופנה המקוונת הגדולה בישראל". הקטלוג הציג מותגים ומעצבים, ומציע את הקולקציות שלהם למכירה אונליין בחנות מקוונת וממותגת. החנות המקוונת נסגרה ובערוץ התפרסמו כתבות אופנה.
בספטמבר 2018 מונתה נרי אבידן-סלע לעורכת חטיבת האופנה והיופי של אתר Xnet.
לאחר סגירת Xnet עבר הערוץ לכתובת ynet.co.il/fashion.
תוכן > אדריכלות

ערוץ האדריכלות שהושק עם עליית האתר, הביא ידיעות חדשותיות וכתבות עומק מקוריות בתחום האדריכלות והתכנון העירוני מהארץ ומהעולם. המאפיין המרכזי של הכתבות, לבד מהטקסט, היה ריבוי התמונות והשימוש בטכנולוגיות מתקדמות ברשת כמו גם וידאו. עורך הערוץ היה איתי כ"ץ. בין הצלמים הבולטים שהשתתפו בערוץ ניתן למצוא את טל ניסים, אביעד בר נס, איתי סיקולסקי, דור נבו, אלי סינגלובסקי וגדעון לוין.
לאחר סגירת Xnet עבר הערוץ לכתובת ynet.co.il/architecture.
הערות שוליים

↑  רועי גולדנברג, ‏האח הצעיר של ynet: אתר הלייף סטייל xnet עולה לאוויר, באתר גלובס, 4 באפריל 2011
↑  איילה צורף, שמו של מיזם האינטרנט החדש  של ידיעות אחרונות: xnet, באתר הארץ, 15 במרץ 2011
↑  שוקי טאוסיג, צמצומים נוספים בקבוצת "ידיעות אחרונות", באתר העין השביעית, 1 באוקטובר 2020
↑  אורן פרסיקו, "ידיעות אחרונות": המצב הכלכלי הורע באופן דרמטי, באתר העין השביעית, 28 בינואר 2019
↑  ענת ביין-לובוביץ', ‏ועד העיתונאים ב"ידיעות אחרונות" עתר נגד הפיטורים בקבוצה, באתר גלובס, 12 בדצמבר 2018
↑  אביבה קרול, ‏"יש אנטי", באתר גלובס, 16 באוגוסט 2001
↑  שירות גלובס, ‏שבועון "לאשה" משיק אתר אינטרנט בשיתוף מערכת ynet, באתר גלובס, 18 בספטמבר 2006
↑  מירב קריסטל, "הקטלוג" - אתר חדש לקניית אופנה ברשת, באתר ynet, 20 בספטמבר 2011
↑  רועי גולדנברג, ‏ליבי כץ בר: "שוק האופנה המקוון עומד לפני פיצוץ", באתר גלובס, 8 בנובמבר 2011
↑  דוד ורטהיים‏, איזה יופי את נראית, באתר וואלה, 5 בספטמבר 2018
↑  אורן פרסיקו, תוסס מדי, באתר העין השביעית, 25 באוגוסט 2014
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | ביזפורטל • תיק דבקה • WDG • ONE • GoGay |  |
You All Over Me

| --- | --- |
עטיפה דיגיטלית בלעדית של DTC
עטיפה דיגיטלית בלעדית של DTC
 סינגל שיווקי בביצוע טיילור סוויפט בהשתתפות מארן מוריס
 מתוך האלבום Fearless (Taylor's Version)
 יצא לאור:  26 במרץ 2021
 תאריך הקלטה:  נובמבר 2020 – ינואר 2021
 סוגה:  קאנטרי • קאנטרי פופ
 שפה:  אנגלית
 אורך:  3:40
 חברת תקליטים:  ריפבליק
 כתיבה:  טיילור סוויפט, סקוטר קרוזו
 הפקה:  ארון דסנר, טיילור סוויפט
"You All Over Me" הוא שיר שהוקלט על ידי הזמרת-יוצרת האמריקאית טיילור סוויפט בהשתתפות הזמרת האמריקאית מארן מוריס. השיר יצא לאור על ידי חברת התקליטים ריפבליק רקורדס ב-26 במרץ 2021, כסינגל שיווקי מתוך Fearless (Taylor's Version). הוא נכתב במקור על ידי סוויפט וסקוטר קרוזו בשנת 2008 והופק על ידי סוויפט וארון דסנר.
רקע והוצאה

ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה בכמה צורות: תחילה, טענה שהיא ניסתה לקנות את המאסטרס במשך שנים, אך לא יכלה משום שביג משין הציבה בפניה תנאים לא הוגנים. אף על פי שניסתה למצוא את עמק השווה, היא גינתה את בראון ותיארה אותו כ"בריון ומניפולטיבי". סוויפט וביג משין חוו סדרה של סכסוכים: היא טענה כי נאסר עליה לבצע את שיריה במהלך טקס פרסי המוזיקה האמריקאית 2019 ובמהלך צילומי הסרט התיעודי Miss Americana‏ (2020). כמו כן, יצא אלבום ההופעה, Live from Clear Channel Stripped 2008, בניגוד לרצונה, תוך שקראה להחרים אותו ובעקבות כך ספג כישלון מסחרי.
סוויפט הצהירה שהיא תקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. החל מפברואר 2021, הודיעה על יציאתה של Fearless (Taylor's Version), הקלטה חוזרת של אלבומה Fearless משנת 2008, כמו גם ההקלטה החוזרת הראשונה שיצאה במסגרת הקלטת ששת אלבומיה הראשונים. ב-24 במרץ 2021 הודיעה כי אחד מששת השירים שנגנזו בעבר ייצא לאור ב-26 במרץ באותה השנה ובו תשתתף הזמרת האמריקאית מארן מוריס.
ב-25 במרץ 2021, "You All Over Me" הושמע באופן רשמי בתוכנית "בוקר טוב אמריקה". הוא דלף ברחבי האינטרנט כבר בשנת 2017.